OpenLLM-France/wikimedia huggingface dataset:
# Kazimierz Lipień

Kazimierz Lipień (Jaczków, 6 de febrer de 1949 - Nova York, 12 de novembre de 2005) fou un lluitador polonès, especialista en lluita grecoromana, que va competir durant la dècada de 1970. Era germà bessó del també lluitador Józef Lipień.
El 1972 va prendre part en els Jocs Olímpics d'Estiu de Munic, on guanyà la medalla de bronze en la competició del pes ploma del programa de lluita grecoromana. Quatre anys més tard, als Jocs de Montreal, guanyà la medalla d'or en la mateixa competició. El 1980, a Moscou, fou sisè en la categoria del pes ploma, en el què foren els seus tercers i darrers Jocs Olímpics.
En el seu palmarès també destaquen sis medalles al Campionat del món, dues d'or i quatre de plata, entre les edicions de 1971 i 1978; així com sis medalles més al Campionat d'Europa de lluita, tres d'or, dues de plata i una de bronze, entre el 1972 i 1979. El 1981 es va traslladar a Suècia, on va guanyar tres títols nacionals i va formar lluitadors en diversos clubs durant deu anys. El 1991 va tornar a Polònia i va dirigir l'equip nacional de lluita lliure juvenil. Va morir als Estats Units.

## Referències

* 1 2 3 «Olympedia – Kazimierz Lipień». [Consulta: 29 maig 2024].
* 1 2 «International Wrestling Database». [Consulta: 29 maig 2024].
* ↑ «Kazimierz Lipień (1949-2005)» (en polonès), 24-06-2020. [Consulta: 29 maig 2024].
# Mooresville (Missouri)

Mooresville és una població dels Estats Units a l'estat de Missouri. Segons el cens del 2000 tenia 89 habitants.

## Demografia

Segons el cens del 2000, Mooresville tenia 89 habitants, 40 habitatges, i 25 famílies. La densitat de població era de 190,9 habitants per km².
Dels 40 habitatges en un 22,5% hi vivien nens de menys de 18 anys, en un 60% hi vivien parelles casades, en un 2,5% dones solteres, i en un 37,5% no eren unitats familiars. En el 35% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,92.
Per edats la població es repartia de la següent manera: un 22,5% tenia menys de 18 anys, un 5,6% entre 18 i 24, un 19,1% entre 25 i 44, un 27% de 45 a 60 i un 25,8% 65 anys o més.
L'edat mediana era de 48 anys. Per cada 100 dones de 18 o més anys hi havia 81,6 homes.
La renda mediana per habitatge era de 21.875 $ i la renda mediana per família de 34.250 $. Els homes tenien una renda mediana de 26.250 $ mentre que les dones 13.750 $. La renda per capita de la població era de 16.282 $. Cap de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mooresville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Mooresville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Mosby

Mosby és una població dels Estats Units a l'estat de Missouri. Segons el cens del 2000 tenia 242 habitants.

## Demografia

Segons el cens del 2000, Mosby tenia 242 habitants, 79 habitatges, i 57 famílies. La densitat de població era de 60,7 habitants per km².
Dels 79 habitatges en un 44,3% hi vivien nens de menys de 18 anys, en un 54,4% hi vivien parelles casades, en un 11,4% dones solteres, i en un 27,8% no eren unitats familiars. En el 22,8% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,54.
Per edats la població es repartia de la següent manera: un 36,8% tenia menys de 18 anys, un 7,9% entre 18 i 24, un 34,7% entre 25 i 44, un 14% de 45 a 60 i un 6,6% 65 anys o més.
L'edat mediana era de 28 anys. Per cada 100 dones de 18 o més anys hi havia 112,5 homes.
La renda mediana per habitatge era de 33.333 $ i la renda mediana per família de 33.250 $. Els homes tenien una renda mediana de 30.263 $ mentre que les dones 14.688 $. La renda per capita de la població era de 12.617 $. Entorn del 20% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mosby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Mosby». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Cardamom Hills

Els turons Cardamom o Cardamom Hills són unes elevacions situades a l'estat de Kerala, a l'Índia, anomenats així a causa del cultiu de la planta del mateix nom en aquestes fresques regions, així com el pebre i el cafè.
Situades al sud de l'estat, la seva altura normal és entre 650 i 1250 metres, però alguns cims arriben als 2.000 metres. Estan dividides en dues parts: Margari Alum i Kunni Alum, el segon de ménys altura i millor clima. Geogràficament, formen tres grups: la Serra Alta, al nord, els Cardamons propis al centre, i les muntanyes Pirmed al sud, conrint una àrea de 2500 km². La zona no està gaire poblada (1901: 21.589 habitants).

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Velká Deštná

El Velká Deštná és una muntanya de 1.115 metres, punt més alt la serralada central de Sudetes i les Muntanyes Orlické, a la República Txeca.
# Kent Bernard

Kent Bernard (Port-of-Spain, 27 de maig de 1942 - 19 de febrer de 2025) va ser un atleta de Trinitat i Tobago especialista en curses de velocitat que va competir durant les dècades de 1960 i 1970.
El 1964 va prendre part en els Jocs Olímpics d'Estiu de Tòquio, on va guanyar la medalla de bronze en els 4x400 metres del programa d'atletisme. Formà equip amb Edwin Skinner, Edwin Roberts i Wendell Mottley. En el seu palmarès també destaca una medalla de bronze en els 4x440 metres als Jocs Panamericans de 1971 i una medalla d'or i dues de plata als Jocs de l'Imperi Britànic i de la Comunitat de 1966 i 1970.

## Millors marques

* 400 metres llisos. 45.70" (1964)

## Referències

* ↑ «T&T Olympic bronze medallist, Kent Bernard, has passed away | Loop Trinidad & Tobago» (en anglès). [Consulta: 24 febrer 2025].
* 1 2 «Olympedia – Kent Bernard». [Consulta: 26 agost 2023].
* ↑ «Track and Field Statistics». [Consulta: 26 agost 2023].
# Figure AI

Figure AI, Inc. és una empresa de robòtica amb seu als Estats Units especialitzada en el desenvolupament de robots humanoides impulsats per IA. Va ser fundada l'any 2022 per Brett Adcock, el fundador d'Archer Aviation and Vettery. L'equip de Figure AI està format per experts en robòtica, intel·ligència artificial, detecció, percepció i navegació, combinant experiències d'empreses notables com Boston Dynamics i Tesla.

## Història

L'any 2022, la companyia va presentar el seu prototip, Figure 01, un robot bípede dissenyat per a treballs manuals, dirigit inicialment als sectors de la logística i l'emmagatzematge.
El maig de 2023, la companyia va recaptar 70 milions de dòlars d'inversors liderats per Parkway Venture Capital.
El 18 de gener de 2024, Figure va anunciar una associació amb BMW per desplegar robots humanoides a les instal·lacions de fabricació d'automòbils.
El febrer de 2024, Figure AI va aconseguir 675 milions de dòlars en finançament de capital risc d'un consorci que inclou Jeff Bezos, Microsoft, Nvidia, Intel i les divisions de finançament d'iniciatives d'Amazon i OpenAI. El finançament va valorar l'empresa en 2.600 milions de dòlars. També va anunciar una associació amb OpenAI. La col·laboració inclou OpenAI la construcció de models d'IA especialitzats per als robots humanoides de Figure, cosa que els permet accelerar la cronologia de desenvolupament de Figure permetent als seus robots "processar i raonar des del llenguatge".

## Referències

* ↑ Palmer, Annie. «Humanoid robot startup Figure AI valued at $2.6 billion as Bezos, OpenAI, Nvidia join funding» (en anglès). CNBC, 29-02-2024. [Consulta: 15 març 2024].
* 1 2 Kingson, Jennifer A. «Humanoid robots are coming» (en anglès). Axios, 17-03-2023.
* ↑ Berg, Nate. «The race to build AI-powered humanoids is heating up» (en anglès). Fast Company, 03-02-2023.
* ↑ Hu, Krystal. «AI startup Figure raises $70 million to build humanoid robots» (en anglès). Reuters, 24-05-2023.
* 1 2 Palmer, Annie. «Humanoid robot startup Figure AI valued at $2.6 billion as Bezos, OpenAI, Nvidia join funding» (en anglès). CNBC, 29-02-2024. [Consulta: 15 març 2024].
* ↑ Singh, Jaspreet. «Bezos, Nvidia join OpenAI in funding humanoid robot startup, Bloomberg reports» (en anglès). Reuters, 24-02-2024.
* 1 2 O'Brien, Matt. «Humanoid robot-maker Figure gets funding from OpenAI, Jeff Bezos, Nvidia, and other tech giants» (en anglès). Fast Company, 03-03-2024.
# Lliga catalana Challenge femenina

La Lliga Catalana Challenge Femenina és una competició esportiva de clubs catalans de bàsquet femení. De caràcter anual, és organitzada per la Federació Catalana de Bàsquet i fou creat la temporada 2021-22. Hi participen els equips catalans que competeixen a la Lliga Challenge estatal, que es disputa en format de final four. La competició forma part de les Lligues catalanes que se celebra cada any a principis de la temporada, normalment al mes de setembre o octubre. En els darrers anys, la presència de tres equips catalans a la Lliga femenina estatal i el format de la competició, el campió de la Lliga catalana Challenge té dret a participar en la fase final de la Lliga Nacional Catalana.

## Historial

* En negreta = Equip guanyador
* (1) = Nombre de campionats
* (prò.) = Pròrroga
* Nota: Noms dels equips segons l'època
| Edició | Temp. | Data | Campió | Resultat | Subcampió | Seu |
| I | 2021-22 | 20-09-2021 | Barça CBS (1) | 73-52 | Advisoria Mataró Maresme | Pavelló Castell d’en Planes, Vic |
| II | 2022-23 | 25-09-2022 | Joventut Badalona (1) | 72-47 | Lima-Horta Barcelona | Pavelló Castell d’en Planes, Vic |
| III | 2023-24 | N/D | Talenom Boet Mataró (1) | lligueta | Joventut Badalona | N/D |
| IV | 2024-25 | 18-09-2024 | Lima-Horta Barcelona (1) | | Barça CBS | Pavelló Castell d’en Planes, Vic |

## Palmarès

| Equip | Campió | Subcampió | Anys campió | Anys subcampió |
| Club Bàsquet Santfeliuenc | 1 | 1 | 2021-22 | 2024-25 |
| Club Joventut Badalona | 1 | 1 | 2022-23 | 2023-24 |
| Club Bàsquet Boet Maresme Mataró | 1 | 1 | 2023-24 | 2021-22 |
| Club Bàsquet Santa Rosa de Lima Horta | 1 | 1 | 2024-25 | 2022-23 |

## Referències

* ↑ Garriga, Gemma. «El Barça CBS, campió de la 1a Lliga Femenina Challenge Lliga Catalan». betevé, 20-09-2021. [Consulta: 16 setembre 2023].
* ↑ Muñoz Hernández, Raúl. «El Joventut de Badalona supera el Lima Horta i guanya la Lliga Catalana LF Challenge». betevé, 25-09-2022. [Consulta: 16 setembre 2023].
* ↑ «El Talenom Boet Mataró campió de la Lliga Catalana Challenge». TV Mataró, 18-09-2023. Arxivat de l'original el 29 de setembre 2023. [Consulta: 21 setembre 2023].
* ↑ Martí, Joan. «El Lima-Horta guanya la Lliga Catalana Challenge contra el Barça CBS (51-65)». L'Esportiu, 18-09-2024. [Consulta: 19 setembre 2024].
# Ketti Frings

Ketti Frings (Columbus, Ohio, 28 de febrer de 1909 - Los Angeles, 11 de febrer de 1981) va ser una escriptora, dramaturga i guionista estatunidenca que va guanyar un premi Pulitzer el 1958.

## Primers anys

Nascuda Katherine Hartley a Columbus, Ohio, Frings va assistir a Principia College, va començar la seva carrera com a redactora i va continuar treballant com a escriptora de llargmetratges per a United Press International.

## Carrera

En els inicis de la seva carrera s'havia dedicat a fer de redactora publicitària, columnista, guionista de ràdio i escriptora en negre per a revistes de cinema, amb el pseudònim d'Anita Kilgore. El 1941 la seva novel·la Hold Back the Dawn, acabada de publicar, va ser adaptada a la pantalla per Charles Brackett i Billy Wilder. La pel·lícula resultant va ser dirigida per Mitchell Leisen i protagonitzada per Olivia de Havilland i Charles Boyer. Una segona novel·la, al 1944, va ser God's Front Porch. Va escriure la primera obra per al teatre de Broadway, Mr. Sycamore, el 1942 i va comptar amb Lillian Gish i Stuart Erwin en els papers principals.
Els seus guions de Hollywood inclouen Guest in the House (1944), The File on Thelma Jordon (1950), Come Back, Little Sheba (1952), About Mrs. Leslie (1954), The Shrike (1955) i Foxfire (1955).
Frings va adaptar la novel·la de Thomas Wolfe Look Homeward, Angel a una obra homònima que es va estrenar a Broadway el 1957 i que va tenir 564 funcions al Ethel Barrymore Theatre. Va rebre sis nominacions al premi Tony i Frings va guanyar el premi anual Pulitzer de drama l'any 1958, per aquesta adaptació. Va ser nomenada "Dona de l'any" per The Los Angeles Times el mateix any.

## Vida personal

Frings es va casar amb l'agent de cinema Kurt Frings i hi estigué casada des de 1938 fins al 31 d'octubre de 1958. Va tenir dos fills, Kathie i Peter.

## Referències

* 1 2 «Ketti Frings» (en castellà). La Vanguardia, 03-05-2022. Arxivat de l'original el 2024-01-06. [Consulta: 31 desembre 2023].
* 1 2 3 Cook, Joan «KETTI FRINGS, STAGE AND FILM WRITER» (en anglès). The New York Times, 13-02-1981. ISSN: 0362-4331.
* 1 2 «Guanyadors de 1958 - Drama: Mira cap a casa, Angel, de Ketti Frings». Pulitzer Prizes. [Consulta: desembre 2023].
* ↑ «Look Homeward, Angel—Awards». Internet Broadway Database. [Consulta: 29 maig 2020].
* ↑ «18 Nov 1958, Page 5 - Corsicana Daily Sun at Newspapers.com» (en anglès). Newspapers.com. [Consulta: 20 juliol 2021].
# Napoleon (Missouri)

Napoleon és una població dels Estats Units a l'estat de Missouri. Segons el cens del 2000 tenia 208 habitants.

## Demografia

Segons el cens del 2000, Napoleon tenia 208 habitants, 86 habitatges, i 63 famílies. La densitat de població era de 46,2 habitants per km².
Dels 86 habitatges en un 24,4% hi vivien nens de menys de 18 anys, en un 65,1% hi vivien parelles casades, en un 7% dones solteres, i en un 25,6% no eren unitats familiars. En el 22,1% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,8.
Per edats la població es repartia de la següent manera: un 19,7% tenia menys de 18 anys, un 11,5% entre 18 i 24, un 22,6% entre 25 i 44, un 32,7% de 45 a 60 i un 13,5% 65 anys o més.
L'edat mediana era de 42 anys. Per cada 100 dones de 18 o més anys hi havia 114,1 homes.
La renda mediana per habitatge era de 36.875 $ i la renda mediana per família de 45.625 $. Els homes tenien una renda mediana de 36.042 $ mentre que les dones 23.036 $. La renda per capita de la població era de 17.546 $. Entorn del 9% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Napoleon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 8 agost 2010].
* ↑ «Geographic Comparison Table- Napoleon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Filip Ude

Filip Ude (Čakovec, República Federal Socialista de Iugoslàvia 1986) és un gimnasta artístic croata, guanyador d'una medalla olímpica.
El 2008 va prendre part en els Jocs Olímpics d'Estiu de Pequín (República Popular de la Xina), on va guanyar la medalla de plata en la prova de cavall amb arcs. En aquests mateixos Jocs participà en la prova individual i l'exercici de terra, on no tingué èxit. El 2012 i 2016 va disputar els Jocs de Londres i Rio de Janeiro, on no va obtenir resultats destacables.
En el seu palmarès també destaca una medalla de plata al Campionat del Món de gimnàstica artística de 2014, dues medalles de plata en el Campionat d'Europa de gimnàstica artística, el 2008 i 2020, sempre l'aparell de cavall amb arcs. Als Jocs del Mediterrani del 2009 guanyà una medalla de plata en l'exercici de terra.

## Referències

* 1 2 «Olympedia – Filip Ude». [Consulta: 23 desembre 2023].
* ↑ «UDE Filip - FIG Athlete Profile». [Consulta: 23 desembre 2023].
# Khassan Issaev

Khassan Issaev (Ràzgrad, 9 de novembre de 1952) és un lluitador búlgar, ja retirat, especialista en lluita lliure, que va competir durant la dècada de 1970.
El 1976 va prendre part en els Jocs Olímpics d'Estiu de Montreal, on guanyà la medalla d'or en la competició del pes mini mosca del programa lluita lliure.
En el seu palmarès també destaquen tres medalles al Campionat del Món, dues d'or i una de plata, entre les edicions de 1973 i 1975, així com dues medalles d'or al Campionat d'Europa, el 1973 i el 1975.
Nombroses lesions el van obligar a retirar-se de la lluita lliure el 1979. Posteriorment va exercir d'entrenador al SC Ludogorets. Va ser condecorat amb l'Orde de Stara Planina, en primer grau.

## Referències

* 1 2 «Olympedia – Hasan Isaev». [Consulta: 1r març 2025].
* ↑ «International Wrestling Database». [Consulta: 1r març 2025].
* 1 2 «Съдби : : Novinar.bg», 19-12-2013. [Consulta: 1r març 2025].
# Der Diktator

Der Diktator (títol original en alemany; El dictador) op. 49 és una òpera tràgica en un acte amb música d'Ernst Krenek sobre un llibret del mateix compositor. Es va estrenar en el Hessisches Staatstheater de Wiesbaden el 6 de maig de 1928.

## Referències

* ↑ «Dades» (en alemany). Operone. Arxivat de l'original el 29 d’abril 2018. [Consulta: 28 abril 2018].
# New Bloomfield

New Bloomfield és una població dels Estats Units a l'estat de Missouri. Segons el cens del 2000 tenia 599 habitants.

## Demografia

Segons el cens del 2000, New Bloomfield tenia 599 habitants, 237 habitatges, i 158 famílies. La densitat de població era de 492,1 habitants per km².
Dels 237 habitatges en un 41,4% hi vivien nens de menys de 18 anys, en un 50,6% hi vivien parelles casades, en un 15,2% dones solteres, i en un 33,3% no eren unitats familiars. En el 31,2% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,2.
Per edats la població es repartia de la següent manera: un 30,7% tenia menys de 18 anys, un 6,2% entre 18 i 24, un 34,6% entre 25 i 44, un 17% de 45 a 60 i un 11,5% 65 anys o més.
L'edat mediana era de 33 anys. Per cada 100 dones de 18 o més anys hi havia 79,7 homes.
La renda mediana per habitatge era de 32.969 $ i la renda mediana per família de 41.023 $. Els homes tenien una renda mediana de 25.556 $ mentre que les dones 23.125 $. La renda per capita de la població era de 15.180 $. Entorn del 6,5% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Bloomfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- New Bloomfield». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Anthochaera

Anthochaera és un gènere d'ocells de la família dels melifàgids (Meliphagidae) que habita als boscos oberts i fins i tot a pobles, d'Austràlia i illes properes.

## Taxonomia

Segons la classificació del Congrés Ornitològic Internacional (versió 2.5, 2010) aquest gènere està format per cinc espècies:
* Anthochaera carunculata - menjamel d'arracades.
* Anthochaera chrysoptera - menjamel estornellenc.
* Anthochaera lunulata - menjamel galtablanc.
* Anthochaera paradoxa - menjamel carunculat ventregroc.
* Anthochaera phrygia - menjamel regent.
Antany phrygia era inclòs en el gènere Xanthomyza fins que va ser mogut a Anthochaera el 1827 pels naturalistes Nicholas Aylward Vigors i Thomas Horsfield..

## Referències

* 1 2 «Honeyeaters». World Bird List Version 5.4. International Ornithologists' Union. [Consulta: 26 desembre 2015].
* ↑ Vigors i Horsfield, 1827, p. 320-321.

## Bibliografia

* Vigors, N.A.; Horsfield, T. «A description of the Australian birds in the collection of the Linnean Society; with an attempt at arranging them according to their natural affinities (Part 1)». Transactions of the Linnean Society of London, vol. 15, 1, 1827, pàg. 170–331. DOI: 10.1111/j.1095-8339.1826.tb00115.x. La portada del número té l'any 1826.
# Eleccions municipals de 2007 a Falset

Les eleccions municipals de 2007 a Falset van ser unes eleccions locals que es van celebrar el diumenge 27 de maig de 2007 a Falset, al Priorat, com a part de les eleccions municipals espanyoles. Es van triar els 11 regidors de l'Ajuntament de Falset.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Falset, en tenir 2.075 persones censades, l'hi correspon 11 regidors.

## Candidatures

L'1 de maig del mateix any, la Junta Electoral de Zona de Reus va proclamar cinc candidatures del municipi de Falset en el Butlletí Oficial de la Província de Tarragona.
| Partit polític | Llista de candidats |
| Esquerra Republicana de Catalunya-Acord Municipal (IpF-AM) | Llista |
| Partit dels Socialistes de Catalunya (PSC-PM) | Llista |
| Convergència i Unió (CiU) | Llista |
| Plataforma per Catalunya (PxC) | Llista |
| Partit Popular Català (PP) | Llista |

## Jornada electoral
### Constitució de les meses

En aquell moment, Falset tenia una població de 2.717 habitants, dels quals 2.075 persones van ser cridades a votar en alguna de les 4 meses que es van constituir al municipi.

### Participació

La participació en aquestes eleccions va ser de 76,2%, el qual cosa implica que un total de 1.581 ciutadans del municipi van decidir exercir el seu dret a vot. Comparant aquesta participació amb la mitjana catalana, Falset va registrar una xifra molt més alta, situant-se en 22,3 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Falset |
| Participació (14h) | 38,0% ( -3,8%) |
| Participació (18h) | 55,6% ( -6,4%) |
| Participació (20h) | 76,2% ( -4,7%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 27 de mayo de 2007.» (en castellà). Junta Electoral Central. [Consulta: 17 juny 2023].
* 1 2 «Resultats electorals». Generalitat de Catalunya. [Consulta: 4 juny 2023].
Plantilla:Eleccions municipals a Falset